แบบฟอร์มการเขียนแบบถอดประสบการณ์การเรียนรู้ ด้าน การบริหารจัดการในการผลิตนักบินพาณิชย์

1. ชื่อ-สกุล ผู้เล่าเรื่อง พล.อ.ท.ศุภกฤต อริยะปรีชา คณะวิชา/หน่วยงาน สถาบันการบิน สาขาวิชานักบินพาณิชย์

2. ชื่อ-สกุล ผู้บันทึก นาย ณัฐพล สุขอ้น คณะวิชา/หน่วยงาน สถาบันการบิน สาขาวิชานักบินพาณิชย์

3. บทบาท หน้าที่ และความรับผิดชอบของผู้เล่าเรื่อง

รองคณบดีฝ่ายวิชาการและเทคนิค สถาบันการบิน มหาวิทยาลัยรังสิต เป็นกรรมการของคณะกรรมการสถาบันการบินและรับผิดชอบเกี่ยวกับการดำเนินการของหลักสูตรเทคโนโลยีบัณฑิต สาขาวิชานักบินพาณิชย์

4. เรื่องที่เล่า

การบริหารหลักสูตรเทคโนโลยีบัณฑิต สาขาวิชานักบินพาณิชย์ เน้นหลัก ประสิทธิภาพและ ประสิทธิผล

5. บริบทหรือความเป็นมาของเรื่องที่เล่า

นักบินพาณิชย์ของสายการบินต่างๆ ในประเทศไทย แต่เดิมมาจากนักบินที่ลาออกมาจากกองทัพ หน่วยงานที่มีเครื่องบิน นักบินจากต่างประเทศ ผู้ที่จบปริญญาตรีแล้วจบการฝึกบินทั้งในประเทศและต่างประเทศ การจัดตั้งหลักสูตรเทคโนโลยีบัณฑิต สาขาวิชานักบิน (ต่อมาได้เปลี่ยนเป็นสาขาวิชานักบินพาณิชย์ในการปรับปรุงหลักสูตรปี พ.ศ.2553) ของมหาวิทยาลัยรังสิต ขึ้นเป็นแห่งแรกของประเทศไทย เพื่อตอบสนองต่อความต้องการนักบินพาณิชย์ในระดับประเทศและนานาชาติ จัดว่าเป็นนวัตกรรมการศึกษาที่มีวิสัยทัศน์และความท้าทายเป็นอย่างยิ่ง

6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ

1) จัดตั้งคณะกรรมการและผู้เชี่ยวชาญในสายงานที่เกี่ยวข้องในทุกสาขาเพื่อจัดทำหลักสูตรเทคโนโลยีบัณฑิต สาขาวิชานักบิน

2) จัดทำหลักสูตรสาขาวิชานักบิน แบบ 2+2 คือเรียนที่สถาบันการบิน มหาวิทยาลัยรังสิต ระยะเวลา 2 ปี และเรียนที่โรงเรียนการบินกรุงเทพในประเทศไทย โรงเรียนการบิน GFT (Gander Flight Training) ประเทศแคนาดา และสถาบันการบิน Aerosim ประเทศสหรัฐอเมริกา ซึ่งได้รับการรับรองจากกรมการบินพลเรือนของประเทศนั้นๆ เพื่อผลิตนักบินพาณิชย์ตามมาตรฐานนานาชาติที่มีคุณภาพและคุณธรรมระดับสากล

3) นักศึกษาจะได้รับการเรียน การฝึก อบรม การรับรองของแพทย์เวชศาสตร์การบินก่อนขึ้นเป็นนักบินฝึกหัดของโรงเรียนการบิน เมื่อสำเร็จการศึกษาจะได้รับปริญญาบัตรจากมหาวิทยาลัยรังสิต สอบรับใบประกาศนียบัตรนักบินพาณิชย์ตรี จากกรมการบินพลเรือนภายใต้การรับรองขององค์กรการบินพลเรือนนานาชาติ (ICAO : International Civil Aviation Organization) หรือ สำนักงานบริหารการบินแห่งชาติ FAA : Federal Aviation Association)

7. เทคนิคหรือกลยุทธ์ที่ทำให้เกิดความสำเร็จ

การรู้และเข้าใจถึงคุณลักษณะเฉพาะของการผลิตนักบินพาณิชย์ เพื่อการกำหนดกลยุทธ์การจัดลำดับขั้นตอนการผลิต ข้อกำหนดและมาตรฐานต่างๆ ตามมาตรฐานของหน่วยงานที่เกี่ยวข้อง รวมถึงทรัพยากรอันได้แก่นักศึกษาที่มีความฝันและความต้องการที่จะมีอาชีพในการเป็นนักบินพาณิชย์

8. ผู้มีส่วนร่วมทำให้เกิดความสำเร็จและบทบาทของบุคคลนั้น

1) วิสัยทัศน์ทางด้านการศึกษาของ ดร.อาทิตย์ อุไรรัตน์ อธิการบดีมหาวิทยาลัยรังสิต มหาวิทยาลัยเอกชนที่มีแนวคิดว่า “นวัตกรรมคือการศึกษา” ซึ่งจะทำให้บัณฑิตที่จบจากมหาวิทยาลัยรังสิตมีเครื่องมือที่ดีและเหมาะสมสามารถประกอบอาชีพในฝันที่มีเกียรติในสังคมได้

2) คณะกรรมการสถาบันการบินทั้งผู้บริหารและบุคลากร

3) โรงเรียนการบินกรุงเทพ (ประเทศไทย) Gander Flight Training (Canada) และ Aerosim (United States)

4) นักศึกษาจำนวนหนึ่งที่ผ่านเกณฑ์มาตรฐานที่กำหนด

9. อุปสรรค์หรือปัญหาในการทำงานและแนวทางในการแก้ปัญหา/อุปสรรคดังกล่าว

1) อาชีพนักบินพาณิชย์เป็นอาชีพที่มีคุณลักษณะเฉพาะและมีค่าใช้จ่ายสูง จึงมีผู้ที่มีความพร้อมในการเรียนด้วยทุนของตนเองเป็นจำนวนน้อย

2) เมื่อจบการศึกษาแล้วยังต้องแข่งขันในการเข้าทำงานกับสายการบิน ดังนั้นการคัดเลือกนักศึกษาในเบื้องต้นจะต้องอยู่ในข้อกำหนดอาชีพนักบินพาณิชย์ของหน่วยงานที่เกี่ยวข้อง กำหนดแนวทางใน การเรียน การอบรม การปลูกฝังความรักด้านการบิน

3) การตรวจเวชศาสตร์การบินเพื่อขอรับใบรับรองแพทย์ว่ามีคุณสมบัติตามมาตรฐานที่กำหนดขององค์การบินระหว่างประเทศ ซึ่งสถาบันการบิน มหาวิทยาลัยรังสิตส่งเข้ารับการตรวจทั้งสถาบันเวชศาสตร์การบิน กองทัพอากาศ และสถาบันเวชศาสตร์การบิน โรงพยาบาลกรุงเทพ

4) บัณฑิตที่จบการศึกษาจะต้องมีมาตรฐานสามารถผ่านการสอบรับเข้าทำงานกับสายการบินพาณิชย์ได้ ดังนั้นการผลิตนักศึกษาให้เป็นนักบินพาณิชย์จะยึดแนวทางในการรับคนเข้าทำงานสายการบินเป็นหลัก

10. ผลลัพธ์หรือความสำเร็จที่เกิดขึ้นคือ

สถาบันการบิน มหาวิทยาลัยรังสิต ตั้งขึ้นในปี พ.ศ.2549 ปัจจุบันในปี พ.ศ.2557 มีบัณฑิตสถาบันการบินจบการศึกษาแล้ว 5 รุ่น จำนวน 93 คน ส่วนใหญ่ทำงานกับสายการบินในประเทศเช่น การบินไทย นกแอร์ บางกอกแอร์เวย์ ไทยแอร์เอเชีย ไทยไลอ้อนแอร์ไทยสไมล์ กานต์แอร์ ครูการบินทั้งในประเทศและต่างประเทศ ฯลฯ

11. การเรียนรู้ของผู้เล่าเรื่องจากประสบการณ์ความสำเร็จดังกล่าว

วิสัยทัศน์ วัตถุประสงค์ กลยุทธ์ การเปลี่ยนแปลง ความเสี่ยง การบริหารองค์การ และธรรมาภิบาล เป็นแนวทางและกรอบแนวคิดเพื่อทำให้การผลิตนักศึกษาให้เป็นนักบินพาณิชย์ในสถาบันการศึกษามีความยั่งยืนได้ตลอดไป

12. สมรรถนะ (ความรู้ ทักษะ หรือทัศนคติ) ของผู้เล่าเรื่อง

การผลิตนักบินพาณิชย์โดยมหาวิทยาลัยในประเทศไทย ถือได้ว่าเป็นทางเลือกของเยาวชนที่มีความรักในการบินและได้รับการปลูกฝังให้มีความรู้ ทักษะ และทัศนคติที่ดีในการมีอาชีพเป็นนักบินพาณิชย์ การเจริญเติบโตของสายการบินต้นทุนต่ำในภูมิภาคอาเซียน การเข้าสู่ประชาคมเศรษฐกิจอาเซียน และความเจริญเติบโตของบูรพาภิวัตน์ ซึ่งจะทำให้เกิดความเปลี่ยนแปลงต่อความต้องการนักบินพาณิชย์ที่เป็นทั้งโอกาสและความเสี่ยง ผู้เล่าเรื่องเป็นบุคลากรของสถาบันการบิน มหาวิทยาลัยรังสิต เคยเป็นนักบินของกองทัพอากาศ ครูการบินที่โรงเรียนการบิน กองทัพอากาศ

13. ผลงานเชิงประจักษ์ของผู้เล่าเรื่องคือ

- เอกสารวิจัย เรื่อง บุคลิกภาพที่พึงประสงค์ของนักศึกษาสถาบันการบินสำหรับโรงเรียนการบิน